ΓΡΑΠΤΗ ΕΡΩΤΗΣΗ P-3419/00

υποβολή: Christopher Huhne (ELDR) προς την Επιτροπή

(30 Οκτωβρίου 2000)

Θέμα: Εταιρείες πορθμιακών γραμμών της Μάγχης

Γνωρίζει άραγε η Επιτροπή ότι τόσο η εταιρεία Eurotunnel, όσο και οι πορθμιακές γραμμές της Μάγχης χρέωναν 350 λίρες για εισιτήριο μετ' επιστροφής διάρκειας 15 ημερών το περασμένο καλοκαίρι; Πιστεύει άραγε η Επιτροπή ότι αυτή η τιμή αντανακλά την απόλυτη λειτουργία των δυνάμεων της αγοράς;

Θα μπορούσε μήπως η Επιτροπή να αναφέρει τα ποσοστά της αγοράς που κατέχουν οι σημερινές εταιρείες εκμετάλλευσης αυτής της γραμμής και να δηλώσει αν πιστεύει ότι ο αριθμός των ανταγωνιστών και τα αντίστοιχα μερίδιά τους συμβάλλουν στη διαμόρφωση ανταγωνιστικών τιμών καιπηρεσιών για τους καταναλωτές, όπως προσδοκούσε η Επιτροπή όταν ενέκρινε την κοινή επιχείρηση P&O Stena των πορθμιακών γραμμών Short Sea (απόφαση 1999/424/ΕΚ);(1) Θα μπορούσε άραγε η Επιτροπή να επιβεβαιώσει κατά πόσον ερευνά σήμερα τον αντίκτυπο της κοινής αυτής επιχείρησης επί της αγοράς των πορθμιακών γραμμών της Μάγχης;

Τι μέτρα έχει λάβει η Επιτροπή προκειμένου να διασφαλίσει ότι δεν θαπάρξουν συμφωνίες για τον καθορισμό των τιμών σε αυτόν τον κεφαλαιώδους σημασίας άξονα μεταφορών μεταξύ κρατών μελών;

(1) ΕΕ L 163 της 29.6.1999, σελ. 61.

Απάντηση του κ. Monti εξ ονόματος της Επιτροπής

(29 Νοεμβρίου 2000)

Η Επιτροπή δεν παρακολουθεί συστηματικά τις τιμές για τη διέλευση της Μάγχης. Οι έρευνες τιμών που δημοσίευσαν τα μέσα ενημέρωσης στις αρχές του 2000 έδειξαν ότι οι μέσες τιμές εισιτηρίων μετ' επιστροφής κατά τις περιόδους αιχμής (για ένα αυτοκίνητο με οδηγό και συνεπιβάτες) κυμάνθηκαν από 318 £ έως 390 £. Οι τιμές των τριών σημαντικότερων εταιρειών κυμάνθηκαν μεταξύ 340 £ και 360 £, τιμές που συμπίπτουν με την τιμή των 350 £ που ανέφερε το Αξιότιμο Μέλος του Ευρ. Κοινοβουλίου.

Πρέπει να επισημανθεί ότι οι πελάτες καταβάλλουν μικρότερο αντίτιμο εάν κάνουν την κράτηση νωρίς ή εάν ταξιδεύουν εκτός των περιόδων αιχμής. Για παράδειγμα, πελάτες που θα έκαναν την κράτηση για τη χαμηλή καλοκαιρινή περίοδο πριν τον Απρίλιο θα πλήρωναν, ανάλογα με την εταιρεία, μεταξύ 165 £ και 189 £.

Η Επιτροπή δεν έχει ενδείξεις για μη ελεύθερο ανταγωνισμό στη σχετική αγορά, πάντως ενδιαφέρεται ώστε ναπάρχει ουσιαστικός ανταγωνισμός μεταξύ των σχετικών εταιρειών. Η εκτίμηση σχετικά με τον ανταγωνισμό μεταξύ των εταιρειών θα αποτελέσει το επίκεντρο της εκτίμησης της Επιτροπής για την αίτηση ανανέωσης της ισχύουσας εξαίρεσης για την κοινή επιχείρηση P&O Stena Line(1). Η ισχύς της εξαίρεσης λήγει τον Μάρτιο 2001 και η Επιτροπή αναμένει να λάβει σύντομα αίτηση για ανανέωσή της. Προς το παρόν η Επιτροπή δεν έχει αρχίσει καμία έρευνα και δεν διαθέτει πρόσφατα στοιχεία σχετικά με τα μερίδια αγοράς των εταιρειών. Κατά συνέπεια η Επιτροπή δεν είναι σε θέση να εξάγει συμπεράσματα, όπως της ζητάει το Αξιότιμο Μέλος του Ευρ. Κοινοβουλίου, σχετικά με το αν οι τιμές και οιπηρεσίες συνεχίζουν να είναι ανταγωνιστικές.

Σε ό,τι αφορά τα μέτρα διασφάλισης κατά των εναρμονισμένων συμφωνιών καθορισμού τιμών σ' αυτό τον νευραλγικό μεταφορικό άξονα η Επιτροπή θα λάβει τα κατάλληλα μέτρα εάν περιέλθουν σε γνώση της ενδείξεις ύπαρξης μυστικών συμφωνιών σύστασης καρτέλ. Οι εταιρείες γνωρίζουν πολύ καλά τον τρόπο με τον οποίο η Επιτροπή αντιμετωπίζει τα καρτέλ εναρμονισμένων τιμών μεταξύ ανταγωνιστών, καθώς και τις κατευθυντήριες γραμμές της Επιτροπής για τονπολογισμό των προστίμων(2).

Η Επιτροπή παρακαλεί το Αξιότιμο Μέλος του Ευρ. Κοινοβουλίου να της διαβιβάσει οποιαδήποτε ένδειξη διαθέτει σχετικά με συμφωνίες εναρμόνισης τιμών.

(1) Απόφαση της Επιτροπής 1999/421/EC της 26ης Ιανουαρίου 1999 σχετικά με διαδικασία εφαρμογής του άρθρου 85 της συνθήκης ΕΚ (Υπόθεση IV/36 253 P&O Stena Line), ΕΕ L 163 της 29.6.1999.

(2) ΕΕ C 9 της 14.1.1998.